
Republika Slovenija, Ministrstvo za notranje zadeve in javno upravo, Štefanova ulica 2, Ljubljana, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23-ZORR – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja  


NAMERO ZA PRODAJO NEPREMIČNINE, PARC. ŠT. 194/2 K.O. 2616-PODPEČ V DELEŽU DO CELOTE PO METODI NEPOSREDNE POGODBE


1. Naziv in sedež organizatorja prodaje 
Republika Slovenija, Ministrstvo za notranje zadeve in javno upravo, Štefanova ulica 2, 1000 Ljubljana.

2. Predmet prodaje 
Predmet prodaje je nepremičnina:

	[bookmark: _Hlk531855882]parc. št.
	katastrska občina
	ID znak
	izmera (do celote)
	delež

	194/2
	2616-Podpeč
	parcela 2616 194/2
	212
	1/1



Predmet prodaje je nepremičnina, parc. št. 194/2 k.o. 2616-Podpeč, ki je v lasti Republike Slovenije do celote. Nepremičnina v naravi predstavlja nepozidano stavbno zemljišče v Mestni občini Koper v izmeri 212,00 m2.

Dostop do zemljišča je mogoč preko javne ceste in zasebnih zemljišč. Nepremičnina je ograjena, tako da neposreden dostop z javne poti ni zagotovljen, dostop preko zasebnih zemljišč pa pravno ni urejen. 

Nepremičnina je ZK urejena in bremen prosta. 

Nepremičnina leži na območju predkupne pravice Mestne občine Koper na podlagi 199. člena Zakona o urejanju prostora (Uradni list RS, št. 199/21) in Odloka o določitvi območja predkupne pravice Mestne občine Koper (Uradne objave, št. 17/2003).

Nepremičnina leži na območju naravne vrednote – Kraški rob (ID 3629), zato je v postopku prodaje potrebno upoštevati tudi določbe Zakona o ohranjanju narave (Uradni list RS, št. 56/1999, 31/2000 - popr., 110/2002 - ZGO-1, 119/2002, 41/2004, 61/2006 - ZDru-1, 32/2008 - odl. US, 8/2010 - ZSKZ-B, 46/2014, 21/2018 - ZNOrg, 31/2018, 61/2020 - ZIUZEOP-A, 82/2020, 3/2022 - ZDeb, 105/2022 - ZZNŠPP, 18/2023 - ZDU-1O, 131/2023 - ZORZFS, 97/2025).


3. Vrsta pravnega posla in sklenitev pogodbe 
Prodaja nepremičnine po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla. 




4. Najnižja ponudbena cena
[bookmark: _Hlk514331226]Ponudbena cena za nepremičnino, parc. št. 194/2 k.o. 2616-Podpeč v deležu do celote znaša 11.000,00 EUR. 

Najugodnejši ponudnik plača na ponujeno ceno še 2% davek na promet nepremičnin.

Ponudba se odda na obrazcu z vsebino iz priloge 1 te objave.


5. Način in rok plačila kupnine
Kupnina se plača v 30-ih dneh po sklenitvi pogodbe. 

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.


6. Sklenitev pogodbe 
V kolikor bo v roku prispelo več ponudb, se bodo organizirala dodatna pogajanja o ceni in o drugih pogojih pravnega posla. 

Pogodba bo sklenjena s tistim ponudnikom, ki bo ponudil najvišjo odkupno ceno pod pogojem, da občina ne bo uveljavljala predkupne pravice. 

Cene in drugi elementi ponudbe, ponujeni na pogajanjih, so zavezujoči. 

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalka ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.


7. Podrobnejši pogoji zbiranja ponudb
Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin. 

Ponudniki pošljejo ponudbe oziroma ponudbe prinesejo osebno v zaprti pisemski ovojnici z navedbo » NP 477-148/2018-3130 – NE ODPIRAJ« na naslov organizatorja: Ministrstvo za notranje zadeve in javno upravo, Tržaška cesta 21, Ljubljana. 


Kot popolna ponudba se šteje tista, ki vsebuje:
1.	izpolnjen, lastnoročno podpisan obrazec, ki je priloga 1 te objave 
2.	kopijo veljavnega uradnega identifikacijskega dokumenta. V kolikor ponudnik ne predloži kopije osebne izkaznice ali potne listine, je potrebno kopiji uradnega identifikacijskega dokumenta priložiti tudi potrdilo o državljanstvu ali izpisek iz matičnega registra – velja za fizične osebe in s.p.-je.

Šteje se, da je ponudba pravočasna, če na naslov organizatorja prispe najkasneje do 3. 11.  2026 do 15.00 ure1. 

Nepopolne, nepravočasne oziroma ponudbe, ki ne bodo izpolnjevale drugih pogojev iz te točke, bodo izločene iz postopka. 

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.


 8. Ogled 
Za dodatne informacije v zvezi s postopkom prodaje se obrnite na Lucijo Srebernjak, telefon 01 478 16 60, e-pošta: lucija.srebernjak@gov.si. 

Ogled nepremičnin je mogoč na podlagi predhodne najave na telefon: 01 478 1660.


9. Opozorilo
Predstojnik upravljavca ali oseba, ki jo predstojnik upravljavca za to pooblasti, lahko ustavi postopek prodaje do sklenitve pravnega posla, pri čemer se ponudnikom povrnejo le stroški v višini izkazanih stroškov za prevzem razpisne dokumentacije.


10. Objava  obvestila posameznikom po 13. členu Splošne uredbe o varstvu podatkov (GDPR)
Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani: 

https://www.gov.si/assets/ministrstva/MNZJU/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf 


	
	na podlagi pooblastila št. 1004-113/2015/182 z dne 12. 6. 2026
Maja Pogačar
generalna direktorica 














______________

1  Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:
https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne

    
   
[image: Fotografija prikazuje poled na zemljišče iz smeri javne poti.]  [image: Fotografija prikazuje nepremičnino, na kateri stoji tudi kamniti vodnjak.]


  [image: Fotografija prikazuje  del zemljišča z ograjo.]

[image: Fotografija prikazuje stanje oz. mejo med parc. št. 194/2 k.o. Podpeč ter sosednjo dostopno javno potjo.]

